Το Μυστήριο του Γαλάζιου Τρένου

To Μυστήριο του Γαλάζιου Τραίνου (αγγλ. The Mystery of the Blue Train) είναι ένα μυθιστόρημα αστυνομικής φαντασίας της Άγκαθα Κρίστι, που πρωτοεκδόθηκε στο Ηνωμένο Βασίλειο από τους William Collins & Sons στις 29 Μαρτίου 1928 και κόστιζε 7 σελίνια και 6 πέννες. Στις ΗΠΑ εκδόθηκε το ίδιο έτος από τους Dodd, Mead & Co. προς $ 2.00. Πρωταγωνιστής είναι ο Ηρακλής Πουαρό.

Η πλοκή της υπόθεσης
Ο Ηρακλής Πουαρό επιβιβάζεται στο Λε Tραιν Mπλέ (πολυτελής ταχεία στη διαδρομή Καλαί-Νίκαια) με προορισμό τη Γαλλική Ριβιέρα. Το ίδιο και η Κάθριν Γκρέυ, που θα περάσει τον πρώτο χειμώνα έξω από την Αγγλία, αφού απέκτησε πρόσφατα μία σχετικά μεγάλη κληρονομιά. Μέσα στο τρένο η Κάθριν συναντά τη Ρουθ Κέττερινγκ, μία Αμερικανίδα κληρονόμο, που αφήνει τον αποτυχημένο γάμο της για να συναντήσει τον εραστή της. Το επόμενο πρωί όμως, η Ρουθ βρίσκεται στραγγαλισμένη στο κουπέ της. Το διάσημο ρουμπίνι "Καρδιά της Φωτιάς", που της είχε δοθεί πρόσφατα από τον πατέρα της Ρούφους, ανακαλύπτεται ότι λείπει. Ο εκατομμυριούχος Ρούφους Βαν Ώλντιν και ο γραμματέας του ταγματάρχης Ρίτσαρτν Νάιτον, πείθουν τον Πουαρό να αναλάβει την υπόθεση. Η υπηρέτρια της Ρουθ, Έιντα Μέισον, λέει ότι είδε έναν άνδρα στο κουπέ της Ρουθ, αλλά δεν παρατήρησε ποιος ήταν. Η αστυνομία υποπτεύεται ότι ο εραστής της Ρουθ, ο Κόμης του Λα Ρος, τη σκότωσε και έκλεψε το ρουμπίνι, αλλά ο Πουαρό δεν τον θεωρεί ένοχο. Υποπτεύεται τον σύζυγό της, Ντέρεκ Κέττερινγκ, που ήταν στο ίδιο τρένο, αλλά ισχυρίζεται ότι δεν μίλησε με τη Ρουθ. Η Κάθριν λέει ότι είδε τον Ντέρεκ να μπαίνει στο κουπέ της Ρουθ. Περισσότερες υποψίες πέφτουν στον Ντέρεκ, όταν στο κουπέ της βρίσκουν μία ταμπακιέρα με το γράμμα "Κ".

Ο Πουαρό ερευνά και βρίσκει ότι ο φόνος και η ληστεία του κοσμήματος ίσως δεν συνδέονται, καθώς ο διάσημος κλέφτης κοσμημάτων Μαρκήσιος σχετίζεται με το συμβάν. Τελικά, η χορεύτρια Μιρέλ, που ήταν στο τρένο με τον Ντέρεκ, λέει στον Πουαρό ότι είδε τον Ντέρεκ να φεύγει από το κουπέ τής Ρουθ περίπου την ώρα που έγινε ο φόνος. Ο Ντέρεκ συλλαμβάνεται. Ο καθένας πιστεύει ότι η υπόθεση λύθηκε, αλλά ο Πουαρό δεν είναι σίγουρος.

Κάνει περισσότερες έρευνες και μαθαίνει και άλλες πληροφορίες από τους φίλους του και την Κάθριν και τελικά φτάνει στην αλήθεια. Ρωτά τον Φαν Άλντιν και τον Κάιτον να έρθουν με αυτόν στο Γαλάζιο Τραίνο για να αναπαρασταθεί ο φόνος. Τους λέει ότι η Έιντα Μέισον είναι στην πραγματικότητα ο Κίττυ Κιντ, διάσημος ηθοποιός που αλλάζει πρόσωπα. Ο Κάθριν αντιλαμβάνεται ότι, αυτό που νόμισε ότι ήταν ένα αγόρι που αποβιβαζόταν, ήταν στην πραγματικότητα η Μέισον. Ο Πουαρό συνειδητοποίησε ότι η Μέισον ήταν το μόνο πρόσωπο που είδαν όλοι με τη Ρουθ στο κουπέ, έτσι μάλλον ήταν απάτη. Ανακαλύπτει ότι ο δράστης και ο συνεργός τής Μέισον είναι ο Νάιτον, που στην πραγματικότητα είναι ο Μαρκήσιος. Λέει ακόμη ότι η ταμπακιέρα με το Κ επάνω της, είναι του Νάιτον (αγγλικά: Knighton). Μια και ο Νάιτον υποτίθεται ότι ήταν στο Παρίσι, δεν θα τον υποπτευόταν κάποιος. Ο Ντέρεκ πράγματι είχε πάει να μιλήσει με τη Ρουθ, καθώς είδε ότι ήταν στο τρένο, αλλά όταν τη βρήκε κοιμισμένη, έφυγε. Έπειτα, η αστυνομία συλλαμβάνει τον Κάιτον και η υπόθεση κλείνει.

Οι ήρωες του έργου
 Ηρακλής Πουαρό: ιδιωτικός ντετέκτιβ
 Ρούφους Βαν Ώλντιν: Αμερικανός εκατομμυριούχος.
 Ρουθ Κέττερινγκ: η μοναχοκόρη του Βαν Ώλντιν.
 Ντέρεκ Κέττερινγκ: ο σύζυγος της Ρουθ.
 Έιντα Μπίατρις Μέισον: υπηρέτρια της Ρουθ.
 Αρμάν, Κόμης του Λα Ρος: εραστής της Ρουθ.
 Μεσιέ Καρρέζ: της γαλλικής αστυνομίας.
 Κομισάριος Κω: της γαλλικής αστυνομίας.
 Κύριος Γκόουμπυ: πληροφοριοδότης του Ρούφους.
 Ταγματάρχης Ρίτσαρντ Νάιτον: γραμματέας του Βαν Ώλντιν.
 Τζόσεφ Άαρονς: γνωστός του Πουαρό, αυθεντία σε άτομα με θεατρικό επάγγελμα.
 Ντιμίτριους Παπόπολους: κοσμηματοπώλης, γνωστός του Πουαρό.
 Ζία Παπόπολους: κόρη του Παπόπολους.
 Κάθριν Γκρέυ: πρώην βοηθός της κας Χάρφηλντ, στην οποία η ηλικιωμένη άφησε την περιουσία της. Στο τρένο γνωρίζεται με τη Ρουθ και τον Πουαρό. Ο πατέρας της είχε δυσαρεστηθεί παλαιότερα με την απληστία του Βαν Ώλντιν.
 Μιρέλ: Περσίδα χορεύτρια, ερωμένη του Ντέρεκ.
 Κύριος και κυρία Χάρρισον: καλοί φίλοι της Κάθριν στο χωριό Σαιντ Μαίρυ Μηντ.
 Αμίλια Βάινερ: φίλη της Κάθριν από το Σαιντ Μαίρυ Μηντ
 Λαίδη Ρόζαλι Τάμπλιν: εξαδέλφη της Κάθριν. Καλεί την Κάθριν να μείνει στη βίλα της "Μαργκαρίτ", στη Ριβιέρα.
 Εντιμότατη Λένοξ Τάμπλιν: κόρη της λαίδης Τάμπλιν.
 Τσαρλς Έβανς (τσάμπυ, στρουμπουλός): ο νεαρός σύζυγος της λαίδης Τάμπλιν.
 Πιερ Μισέλ: στην υπηρεσία του τρένου.
Λοιποί:
 Μπορίς Ιβάνοβιτς
 Όλγκα Ντεμίροφ
 Άλις
 Έλλεν

Πηγές
  American Tribute to Agatha Christie

Κατηγορία:Μυθιστορήματα της Αγκάθα Κρίστι
Κατηγορία:Μυθιστορήματα του 1928